
Naslov: Tudi Sotlo bodo morali protipoplavno urediti
Napoved za voditelja:

Ob gradnji verige petih hidro elektrarn na Savi so Posavci pričakovali, da bo poskrbljeno tudi za protipoplavno zaščito tega območja. V radeški, sevniški in deloma v krški občini je to že skoraj uresničeno, zdaj pa prihaja na vrsto brežiška občina, ki pa je poplavno najbolj ogrožena. Grozijo ji namreč tako Sava, kot Krka in Sotla. Zato seveda vztrajajo, da se veriga elektrarn zgradi do konca, tudi zadnja - HE Mokrice in ob tem poskrbi za učinkovito poplavno zaščito.
T- Iz Posavja GORAN ROVAN /

X- Snemalec in montažer Tomi Naglič /

V brežiški občini so odločeni, da mora država ob gradnji elektrarn na Savi poskrbeti tudi za celovito protipoplavno zaščito. Zato ne pristajajo, da se gradnja HE Mokrice zavlačuje, saj to še bolj ogroža ljudi v Krški vasi in Malencah. Zato se zavzemajo za pravočasno poglabljanje reke Save.
T- IVAN MOLAN /
X- župan občine Brežice /

»V kolkor se pa, bi prišlo do zamika, bo pa potrebno definitivno prej tudi končat poglabljanje, vsaj v tem prvem delu, da bo se lahko izvedla zaščita Krške vasi, ki pa mora bit seveda v skladu z zakonom do začetka obratovanja HE Brežice.«
Čeprav v Državnem prostorskem načrtu za HE Mokrice ni predvidena gradnja nasipov ob reki Sotli, so v brežiški občini dali soglasje nanj pod pogojem, da bo tudi ta izvedena.
T- URŠKA KLENOVŠEK /
X- vodja oddelka za prostorsko načrtovanje občine Brežice /

»Občina naj bi se zavezala k vodenju postopka prostorskega akta, s katerim se protipoplavni nasipi pred Sotlo umestijo v prostor. To je seveda pogoj za nadaljnjo pridobivanje projektne dokumentacije in izvedbo. Verjetno bo potrebno pristopiti k spremembam in dopolnitvam občinskega prostorskega načrta.«
Da so nasipi ob Sotli res potrebni, že več desetletij opozarjajo tudi krajani, ki živijo v vaseh Loče, Rigonce in Mihalovec.

T- MATEJ VUČAJNK /
»Da bi bilo območje bolj varno pred temi poplavami, ker se zdej skor vsako leto, ko narastejo vode je sploh to območje je poplavljeno. Glede na to, kak dolgo že obljubljajo, sem mal skeptičen glede tega.«
Za financiranje teh nasipov bo morala seveda poskrbet država. Ker je izgradnja le teh pogojena z izdajo uporabnega dovoljenja za mokriško HE, pa krajani upajo, da jih bodo tokrat le dočakali.
